Vaeküla mõisa peahoone (2023. aasta mais)
**Vaeküla mõis** (harvem ka *Vaiküla mõis*[*viide?*]; saksa keeles *Wayküll*) oli rüütlimõis Viru-Jaagupi kihelkonnas Virumaal. 

Vaeküla mõis oli asutatud 1532. aastal rüütlimõisana. Aastast 1829 kuni aastani 1919 mõisa omanikuteks oli von Schubertide aadliperekond. Peahoone ning kõrvalhoonete lugu pärineb 19. sajandi algusest. Alates 1919. aastast hoone kandis erineva staatusega õppeasutuse rolli.

Ajalugu
-------

Mõis rajati 1532. aastal, samast aastast pärinevad mõisast esmateated. Aastast 1829 kuni aasta 1919, enne mõisate võõrandamist, Vaeküla mõisa omanikuks oli aadliperekond von Schubertid.

Mõisa peahoone ehitati varaklassitsistliku perioodi ajal puust, kui kinnistu oli Jakob Georg von Bergi omandusajal, 19. sajandi alguses. Praegune peahoone üldpind on 1681,7 m². Hoone on ühekorruseline ning asetseb kõrgel soklil, mida katab ajastuomane poolkelpkatus. Aastatel 1884 –1885 tehti arhitekti Friedrich Ferdinand Modi projekti järgi historitistlik kivist kahekorruseline tiibhoone. Maja esipoolest on rõdusugune sissepääs majja, lisaks sellele hoones on avar lameda katuse ja liitakendega veranda, need on ühed kaunimad ja paremini säilinud sedasorti rajatised Eesti mõisahoonetest[3]. Maja sees on ahjuküte, on olemas kamin.

Pärast võõrandamisest 1919. aastal Vaeküla mõisa seintes hakkasid tegutsema erinevate õppevormidega koolid. 1930. – 1950. aastatel hoones asus Põllutöökool. Alates aastast 1959 seal hakkas eksisteerima kool, mille õppevormiks oli internaatkool. 1977. aastal korraldati kooli ümber eriinternaatkooliks, vaimsete puudega lastele eriinternaatkooliks. 1950. aastal internaatkool kolinud uude hoonesse, kuid Vaeküla mõis on jäänud eriinternaatkooli valdusel, mille korrashoidmisega ei tegeleti aastani 2010. Mõisa hoone esimesel korrusel olid klassiruumid, kus korraldati tunde, teise korruse või pööninguruumidest tehti magamistubasid ehk lastekambreid. Keldrikorrus oli kasutuses sööklana.

Vaeküla mõisa peahoone külgvaade (2023. aasta mais)
Vaeküla mõisa viinavabrik

Mõisakompleks
-------------

Vaeküla mõisa pargi territooriumil on säilinud mitu 19. sajandi kõrvalhoonet. 1950. aastal ehitatud parki territooriumile mõisa hoone lähedusse stalinistlik asenduskoduhoone. Samuti suurim ja kõige paremini säilinud on raud- ehk maakivist ehitatud viinavabrik, mis asub mõisapargi taha. Selle kaarakende ja -uste piireteks on kasutatud tellis- ja paekivi. Viinavabrik oli ehitatud 1886. aastal. Mõisa lähedal paiknevad ka tavalised korter-, aiamajad ning Vaeküla külakeskus.

Tänapäev
--------

Nüüdisajal jääb mõis Lääne-Viru maakonda Rakvere valda. Mitmed aastad tagasi Vaeküla mõis oli välja pandud müügile ning kuni tänapäevani otsib endale uut omanikku.

Aastal 2018 Rakvere Vesi rajas joogiveetorustiku, mis läbib Vaeküla mõisat, kuid mõisa trassi ei lähe. Vaeküla mõisa peahoone tänapäeval laguneb ning vajab kapitaalrestaureerimist. Tehnovõrgud on vananenud ja amortiseerunud. Maja pööningul on olnud tulekahju, mille tagajärjeks osa taladest said tules kannatusi. Teistes hoone ruumides kui ka keldris on märgatud kõrge niiskuse taseme tõttu kahjustused, tulemusena lagi mõnedes ruumides vajus sisse.

Endise koolimaja sees on koolimööbel ja -tarvikud, mida jäid sinna pärast maja lahkumist ning eriiternaatkooli kinnipanekut.

Kirjandus
---------

* Saak, I. *Eesti mõisad. Reisijuht*. EVG Print, Tallinn. 2002
* Praust, V. *200 Eesti kaunimat mõisat*. OÜ Greif, Tartu. 2012

Viited
------

1. 1 2  Vaeküla mõis. Eesti mõisate portaal
2. 1 2  Saak, Ivar (2002). *Eesti mõisad. Reisijuht*. Tallinn: EVG Print.
3. ↑  Praust, Valdo (2012). *200 Eesti kaunimat mõisat*. Tartu: OÜ Greif.
4. 1 2 3  Komarova, Nataša (11. detsember 2023). "Lääne-Viru maakond, Rakvere vald, Vaeküla, Mõisavahe tee 4". *Pindi Kinnisvara*. Originaali arhiivikoopia seisuga 16. detsember 2023. Vaadatud 16. detsember 2023.
5. ↑  "Vaeküla mõis ja vana kool". *HEESTI*. 26. mai 2017. Vaadatud 26. mai 2017.

Välislingid
-----------

* [1] Vaeküla mõis Eesti mõisaportaal (viimati vaadatud 11.11.2023)
* [2] Ivar Saak. *Eesti mõisad. Reisijuht*. EVG Print, Tallinn. 2002
* [3] Valdo Praust. *200 Eesti kaunimat mõisat*. OÜ Greif, Tartu. 2012

* [4] Pindi Kinnisvara Lääne-Viru maakond, Rakvere vald, Vaeküla, Mõisavahe tee 4 (viimati vaadatud 11.11.2023)
* [5] Vaeküla kool ja vana mõis HEESTI (viimati vaadatud 11.11.2023)
* Rakvere Vesi

Viru-Jaagupi kirik
Viru-Jaagupi kihelkond

**Kirik**: Viru-Jaagupi  

**Mõisad**: Aravuse mõis | Aru mõis | Immersoo mõis | Inju mõis | Inju-Aru mõis | Karila mõis | Kulina mõis | Kupna mõis  | Küti mõis | Meriküla mõis | Mõdriku mõis | Männikvälja mõis | Puka mõis | Põlula mõis | Põlula-Uuemõisa mõis | Rasivere mõis | Roela mõis | Roosna mõis | Rosentali mõis | Rägavere mõis | Tudu mõis | Vaeküla mõis | Vana-Aru mõis | Vinni mõis | Viru-Jaagupi kirikumõis | Voore mõis | Võlumäe mõis | Ädara mõis